**Kymppitonni** on suomalainen televisio-ohjelma, jossa ihmiset, yleensä julkisuuden henkilöt, arvuuttelevat sanoja. Ohjelmaa esitetään Fox-kanavalla.

Ohjelman esittäminen alkoi vuonna 1985 MTV:llä. Ohjelman alkuperäinen juontaja oli Riitta Väisänen.

Vuodesta 2018 alkaen Kymppitonnia on esitetty Foxilla ja juontajana on toiminut Cristal Snow.

Kymppitonni on voittanut Venla-palkinnon parhaana puheviihdeohjelmana vuonna 1986. Ohjelman entinen juontaja Riitta Väisänen palkittiin suosituimman naisesiintyjän Telvis-patsaalla viidesti peräkkäin, vuosina 1986–1990.

Ohjelmasta on julkaistu myös 1990-luvulla lautapeli.

Historia
--------

Kymppitonni on Spede Pasasen kehittämä ohjelmaformaatti, jonka Pasanen suunnitteli tilaustyönä Riitta Väisäselle. Hän kehitti ohjelman rakennetta pitkään, ja kun lopulta kaikki säännöt loksahtivat paikalleen, Pasanen alkoi myydä formaattiaan MTV:lle.

Ohjelman kilpailijakopit 1980-luvulla.
Kymppitonnin pilottijakso kuvattiin marras-joulukuussa 1984. Pilottijakson ohjasi Eino Virtanen. MTV:n ohjelmajohtaja Tauno Äijälä aluksi epäili ohjelman mahdollisuuksia menestyä sekä kokemattoman Riitta Väisäsen pärjäämistä ohjelman juontajana. Näistä epäilyksistä Spede muistutti Äijälää aina, kun Väisänen voitti Suomen suosituimman naisesiintyjän Telvis-palkinnon.

Ohjelmaa esitettiin MTV:llä vuosina 1985–2005 kaikkiaan 1 093 jaksoa. Ensimmäinen jakso lähetettiin 3. tammikuuta 1985. Kilpailijoina olivat muun muassa Jukka Virtanen ja Juha Vainio.

Ensimmäisenä vuotena *Kymppitonnia* ohjasi Ere Kokkonen. Kokkosen jälkeen ohjaajina ovat olleet Inkeri Pilkama 1986–1999, Aku Lohimäki (2000), Juha Stenholm (2001–2002 ja 2005) ja Henry Aflecht (2002–2005). Kymppitonnin tunnusmusiikin sävelsi Aarno Raninen. Ohjelman lopputekstien aikana soi musiikkia Ere Kokkosen ohjaamasta elokuvasta *Hei kliffaa hei* (1985).

Spede Pasasen kuoltua *Kymppitonnin* jatkuminen oli epävarmaa koko syksyn 2001. Ennen kuolemaansa Spede antoi *Kymppitonnin* kaupalliset oikeudet Riitta Väisäselle.

Ohjelman kilpailijakopit vuonna 2005.
MTV3 päätti lopettaa ohjelman helmikuussa 2002, mutta perui lopulta päätöksensä, ja *Kymppitonni* sai jatkaa jälleen syksyllä. *Kymppitonni* palasi ohjelmistoon lokakuussa 2002 uusituilla lavasteilla ja tunnusmusiikilla. Ohjelma lopetettiin vuonna 2005.

Kymppitonni palasi tv-ruutuun joulukuussa 2009 uudella SuomiTV-kanavalla.

SuomiTV lopetti sarjan toukokuussa 2011 osana pyrkimyksiään nuorentaa katsojakuntaansa.

Maaliskuussa 2012 *Kymppitonni* jatkui radioversiona Radio Suomipop -kanavalla. Ohjelmaa pystyi seuraamaan myös videomuodossa netti-tv:ssä. Tämä versio lopetettiin vuonna 2016.

Vuonna 2018 Kymppitonni teki jälleen paluun, tällä kertaa Fox-kanavalle ja uuden juontajan voimin. Ensimmäinen jakso esitettiin 26. maaliskuuta 2018.

Juontajat
---------

* Riitta Väisänen (1985–2016, yksi nostalgiajakso 2020)
* Cristal Snow (2018–)

Ohjelmaa on juontanut myös muutaman jakson verran näyttelijä Satu Silvo vuonna 1999, kun Riitta Väisänen oli sairauslomalla.

Kevään 2004 viimeisen jakson (1. toukokuuta 2004) juonsi Joonas Hytönen, kun Väisänen oli ehdolla Euroopan parlamenttiin ja joutui tv-karenssiin.

Esitysajat
----------

Riitta Väisänen ja ohjelman logo 1980-luvulla
Ohjelmaa esitettiin aluksi vuosina 1985–2005. Sarjaa on esitetty vuosina 1985–1992 MTV:llä. Aluksi *Kymppitonni* vuorotteli puolen tunnin mittaisena vuoroviikoin *Sanaristikko*-ohjelman kanssa. Välillä *Kymppitonni* on ollut milloin puolen tunnin mittainen kahdessa osassa, milloin taas yhtenä tunnin jaksona. Ohjelmaa esitettiin MTV:n torstai-illan myöhäisohjelmistossa. MTV:llä ei tuolloin ollut omaa kanavaa, vaan sen ohjelmia lähetettiin TV1:ssä ja TV2:ssa. Niinpä *Kymppitonni* näkyi joinakin kausina TV1:ssä ja muina kausina TV2:ssa. 

Kun MTV sai oman kanavan, MTV3:n, vuonna 1993 ohjelma siirtyi kanavan tiistai-iltaan; esitysaika 21.30–22.00. Syksyllä 1996 esitysaika muuttui aikaisemmaksi: klo 19.30–20.00. Tammikuusta 1999 lähtien *Kymppitonnia* esitettiin kahdesti viikossa, tiistaisin ja keskiviikkoisin (maaliskuusta 2000 maanantaisin ja tiistaisin) klo 18.00–18.30. Syksystä 1999 lähtien esitettiin kolme lähetystä viikossa, kaksi normaalipeliä sekä yksi *Jokeri-kymppitonni*, jossa kilpailijat eivät tehneet kysymyksiä etukäteen – vaan sanaan, jonka saivat pelitilanteessa. Vuonna 2000 *Jokeri-Kymppitonni* muuttui *Nettikymppitonniksi*, jota esitettiin perjantaisin keväästä 2000 31. elokuuta 2001 asti.

Vuodesta 1999 helmikuuhun 2002 *Kymppitonni* oli Speden Spelien tavoin MTV3:n ohjelmistossa läpi vuoden ilman kesätaukoa. Syksystä 2002 lähtien *Kymppitonnia* esitettiin kerran viikossa lauantain primetime-ohjelmistossa lopettamiseensa asti. Sarjan viimeinen jakso MTV3:lla esitettiin 19. marraskuuta 2005. 

SuomiTV-kanavalla ohjelmaa esitettiin arki-iltaisin kello 19.00. SuomiPOP-radiokanava esitti Kymppitonnia jokaisena arki-aamuna kello 8.40. Fox-kanavalla ohjelmaa on esitetty maanantaisin kello 20.00–21.00 (kevät 2018) ja tiistaisin kello 20.00–21.00 (syksy 2018).

Säännöt
-------

Kilpailijoita on viisi. Jokainen kilpailija vuorollaan arvuuttelee valitsemaansa sanaa, josta hän esittää ennakkoon valmistelemansa vihjeen. Sana ei voi olla erisnimi tai yhdyssana vaan aina yleisnimi. Muut kilpailijat koettavat arvata oikean sanan. Jos 1–3 kilpailijaa arvaa oikean sanan, kysyjä ja arvaaja(t) saavat pisteitä. Jos kaikki arvaavat oikein tai kukaan ei arvaa oikein, kysyjä saa miinuspisteitä. Eniten pisteitä ohjelman aikana kerännyt kilpailija voittaa.

Kysyjä voi halutessaan "ottaa jokerin". Silloin hänelle arvotaan sana, johon hänen tulee hetkessä keksiä vihje. Jokeri-kysymyksissa kysyjän pisteet tuplautuvat, olivatpa ne plussaa tai miinusta.

MTV-aikana kilpailijat eivät saaneet voittamiaan rahasummia, vaan jokainen sai esiintymispalkkion. Kilpailun voittaja sai muita suuremman korvauksen ja jatkoi kilpailussa seuraavalla kerralla. Suomen lastenklinikoiden kummikilpailijat lahjoittivat esiintymispalkkionsa ja mahdollisen voittonsa hyväntekeväisyyteen.

### Pistetasot

Pistetasot ovat vaihdelleet vuosien aikana. Alun perin pisteiden sijaan puhuttiin markoista ja pistetasot olivat seuraavat: 

* Yksi kilpailija arvasi oikein: 1 000 markkaa
* Kaksi kilpailijaa arvasi oikein: 300 markkaa
* Kolme kilpailijaa arvasi oikein: 100 markkaa
* Kaikki arvasivat oikein tai kukaan ei arvannut oikein: –500 markkaa

Vuonna 2002 ohjelmassa otettiin käyttöön eurot, ja uuden pistetasot olivat seuraavat: 

* Yksi kilpailija arvasi oikein: 200 euroa
* Kaksi kilpailijaa arvasi oikein: 50 euroa
* Kolme kilpailijaa arvasi oikein: 20 euroa
* Kaikki arvasivat oikein tai kukaan ei arvannut oikein: –100 euroa

Vuonna 2009 ohjelma siirtyi SuomiTV:lle ja eurojen sijaan jaettiin pisteitä. Voittaja sai voittopotin, joka suuruus oli voittajan pistemäärä jaettuna kymmenellä.

* Yksi kilpailija arvasi oikein: 300 pistettä
* Kaksi kilpailijaa arvasi oikein: 200 pistettä
* Kolme kilpailijaa arvasi oikein: 100 pistettä
* Kaikki arvasivat oikein tai kukaan ei arvannut oikein: –200 pistettä

Vuodesta 2018 ohjelmaa on esitetty Foxilla seuraavin pistemäärin:

* Yksi kilpailija arvasi oikein: 1 000 pistettä
* Kaksi kilpailijaa arvasi oikein: 500 pistettä
* Kolme kilpailijaa arvasi oikein: 300 pistettä
* Kaikki arvasivat oikein tai kukaan ei arvannut oikein: –500 pistettä

Variaatiot
----------

### Junnutonni

*Pääartikkeli: Junnutonni*
Vuonna 1991 tehty *Kymppitonni*-muunnelma, jossa kilpailijoina olivat lapset.

### Jokamiehen Kymppitonni

Vuonna 1991 tehty *Kymppitonni*-muunnelma, jossa kilpailijat eivät olleet julkisuuden henkilöitä.

### Nettikymppitonni

Vuosina 2000–2001 pyöri *Kymppitonni*-variaationa *Nettikymppitonni*. *Nettikymppitonnissa* oli vieraina julkkiksia kuten tavallisessa *Kymppitonnissa*. Erona normaaliin ohjelmaan oli kilpailija, joka ei ollut julkisuuden henkilö. Kilpailija valittiin katsojien joukosta internetin avulla. Netissä katsojat saivat osallistua *Kymppitonni*-kilpailuun. Nettikilpailun voittaja pääsi oikeaan *Kymppitonniin* kilpailemaan.

Parodiat
--------

* Lapinlahden Linnut -yhtye esittää viihdesarjassa Maailman kahdeksan ihmettä *Kymppitonni*-ohjelmaan liittyvän parodisen sketsin. Markku Toikka esittää sketsissä Riitta Väisästä, kilpailijoina on Kata Kärkkäinen (Heikki "Hiski" Salomaa), Esko Salminen (Timo Eränkö), Outi Heiskanen (Hannu Lemola), Hannu Huuska (Tapio Liinoja) sekä Ben Zyskowicz (Pekka Hedkrok).

* *Putous*- ja *Pikkukeskiviikko*-viihdeohjelmista tutut sketsihahmo Jani-Petteri (Iina Kuustonen) ja stand up -koomikko André Wickström ovat tehneet omat parodiaversionsa *Kymppitonni*-ohjelmasta.

Lähteet
-------

1. ↑  Kymppitonni takaisin ruutuun!  16.11.2009. Iltalehti. Viitattu 16.11.2009. (suomeksi)
2. ↑  Riitta Väisänen Kymppitonnin lopettamisesta: "Minua vedätettiin"  27.5.2011. Ilta-Sanomat.  Arkistoitu 14.12.2013. Viitattu 27.5.2011. (suomeksi)
3. ↑  Metro Live 19.03.2012. Riitta Väisäsen Kymppitonni tekee taas paluun – nyt radioon. (Arkistoitu – Internet Archive)viitattu 19.03.2012.
4. ↑  Kymppitonni tekee paluun, juontajaksi Cristal Snow - entinen juontaja Riitta Väisänen omistaa formaatin: "Olen hyvin iloinen, että se tekee jälleen paluun" *iltalehti.fi*. Viitattu 14.11.2017.
5. ↑  Kymppitonni palaa tänään ruutuun - juontaja Cristal Snow: "Parasta pelaamisessa on keuliminen ja henkselien paukuttelu" *iltalehti.fi*. Viitattu 26.3.2018.
6. ↑  Tv-lehti kuvauksissa | Paavo Väyrynen liukastui koiran kakkaan ja löi päänsä – Kymppitonnin juontajaksi palaava Riitta Väisänen muistelee suosikkiohjelman kommelluksia *Ilta-Sanomat*.  27.10.2020. Viitattu 28.10.2020.

Aiheesta muualla
----------------

* Kymppitonnin sivut

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Spede Pasanen |
| --- |
|  |
| Pitkät elokuvat (ohjaus) | 

|  |  |
| --- | --- |
| 1960-luku | 
* X-Paroni (1964)
* Millipilleri (1966)

 |
|  |
| 1970-luku | 
* Kahdeksas veljes (1971)
* Hirttämättömät (1971)
* Koeputkiaikuinen ja Simon enkelit (1979)

 |
|  |
| 1980-luku | 
* Tup akka lakko (1980)
* Lentävät luupäät (1984)
* Uuno Turhapuro – kaksoisagentti (1987)

 |
|  |
| 1990-luku | 
* Uuno Turhapuron poika (1993)
* Naisen logiikka (1999)

 |

 |
|  |
| Pitkät elokuvat (tuottaja) | 

|  |  |
| --- | --- |
| 1960-luku | 
* X-Paroni (1964)
* Millipilleri (1966)
* Pähkähullu Suomi (1967)
* Noin 7 veljestä (1968)
* Näköradiomiehen ihmeelliset siekailut (1969)
* Leikkikalugangsteri (1969)
* Pohjan tähteet (1969)

 |
|  |
| 1970-luku | 
* Speedy Gonzales – noin 7 veljeksen poika (1970)
* Jussi Pussi (1970)
* Kahdeksas veljes (1971)
* Hirttämättömät (1971)
* Saatanan radikaalit (1971)
* Uuno Turhapuro (1973)
* Viu-hah hah-taja (1974)
* Professori Uuno D. G. Turhapuro (1975)
* Lottovoittaja UKK Turhapuro (1976)
* Häpy Endkö? Eli kuinka Uuno Turhapuro sai niin kauniin ja rikkaan vaimon (1977)
* Rautakauppias Uuno Turhapuro – presidentin vävy (1978)
* Koeputkiaikuinen ja Simon enkelit (1979)

 |
|  |
| 1980-luku | 
* Tup akka lakko (1980)
* Uuno Turhapuron aviokriisi (1981)
* Pölhölä (1981)
* Uuno Turhapuro menettää muistinsa (1982)
* Uuno Turhapuron muisti palailee pätkittäin (1983)
* Lentävät luupäät (1984)
* Uuno Turhapuro armeijan leivissä (1984)
* Hei kliffaa hei (1985)
* Uuno Epsanjassa (1985)
* Uuno Turhapuro muuttaa maalle (1986)
* Liian iso keikka (1986)
* Pikkupojat (1986)
* Uuno Turhapuro – kaksoisagentti (1987)
* Fakta homma (1987)
* Tupla-Uuno (1988)
* Onks Viljoo näkynyt (1988)

 |
|  |
| 1990-luku | 
* Uunon huikeat poikamiesvuodet maaseudulla (1990)
* Rampe & Naukkis – kaikkien aikojen superpari (1990)
* Uuno Turhapuro herra Helsingin herra (1991)
* Uuno Turhapuro Suomen Tasavallan Herra Presidentti (1992)
* Uuno Turhapuron poika (1993)
* Romanovin kivet (1993)
* Uuno Turhapuron veli (1994)
* Pekko ja poika (1994)
* Naisen logiikka (1999)

 |

 |
|  |
| TV-tuotannot | 
* Spede Show (1964)
* Speden saluuna (1965)
* Spedevisio (1965)
* 50 pientä minuuttia (1967)
* Robin Hood ja hänen iloiset vekkulinsa Sherwoodin pusikoissa (1974)
* Kymppitonni (1985)
* Kuvaristikko (1985)
* PikaPakinaPaketti (1985)
* Vesku Show (1988)
* Pulttibois (1989)
* Spedestroika (1989)
* Speden tee-se-itse TV (1990)
* Speden sallitut leikit (1990)
* Junnutonni (1991)
* Hynttyyt yhteen (1991)
* Jokamiehen Kymppitonni (1991)
* Speden Spelit (1992)
* Tsa Tsa Tsaa (1993)
* Blondi tuli taloon (1994)
* Uuno Turhapuro (1996)
* Ihmeidentekijät (1996)
* Sana mania (1999)
* Parhaat vuodet (2000)
* Koomikon kuva (2002)
* Speden parhaat (2003)
* Kuumia aaltoja (2003)

 |

 |